
· OBAVIJEST I UPUTE KANDIDATIMA -


Na temelju članka 19b. Statuta Uprave za ceste Vukovarsko-srijemske županije („Službeni vjesnik“ Vukovarsko-srijemske županije, br. 23/18 - pročišćeni tekst), te članka 6. i članka 73. važećeg Pravilnika o radu, plaćama i drugim primanjima djelatnika, ravnatelj Uprave za ceste Vukovarsko-srijemske županije raspisao je natječaj za prijam u radni odnos jednog izvršitelja/ice na neodređeno vrijeme uz obvezni probni rad u trajanju od šest mjeseci, na radno mjesto Suradnik za poslove promidžbe, suradnje s JLS i vođenje analitičkih podataka s najmanje jednom godinom radnog iskustva u odgovarajućoj stručnoj spremi i struci, na istim ili sličnim poslovima.

Natječaj je objavljen u Narodnim novinama br. 78. i na mrežnoj stranici Uprave za ceste Vukovarsko-srijemske županije https://zuc-vk.hr, dana 17. srpnja 2026.godine.

Prijave na natječaj podnose se u roku od osam (8) dana od dana objave oglasa u Narodnim novinama.


I. OPIS POSLOVA
Suradnik za poslove promidžbe, suradnje s JLS i vođenje analitičkih podataka obavlja sljedeće poslove: predlaže i organizira oblike medijske promidžbe u sredstvima javnog informiranja, prikuplja potrebne podatke te u suradnji s ravnateljem priprema tekstualni dio za potrebe objave u medijima, u suradnji s ravnateljem priprema i dogovara radne sastanke sa čelnicima jedinica lokalne samouprave, sudjeluje u pripremi informacija za objavu na mrežnim stranicama, utvrđuje i piše suglasnosti i uvjete za prometovanje vozila radi obavljanja gospodarske djelatnosti, izrađuje uvjete i potvrde za izdavanje dozvola, priprema i vodi evidencije o bazi podataka županijskih i lokalnih cesta – GIS, priprema podatke za informatizaciju sustava županijskih i lokalnih cesta, te obavlja i druge poslove po nalogu ravnatelja.

II. PODACI O PLAĆI 
Osnovna plaća radnika za puno radno vrijeme i uobičajeni radni učinak na poslovima i radnim zadacima radnog mjesta na kojem radnik radi, određuje se umnoškom broja bodova radnog mjesta s vrijednošću boda, uvećana za 0,5 % za svaku navršenu godinu radnog staža. Plaću predmetnog radnog mjesta čini umnožak pripadajućeg broja bodova 8,50 i vrijednosti boda kao osnovice za izračun plaće.

III. KOMISIJA ZA PROVEDBU POSTUPKA
Komisiju za provedbu natječaja u sastavu od tri (3) člana imenuje ravnatelj Uprave za ceste Vukovarsko-srijemske županije. Komisija utvrđuje popis prijavljenih kandidata, vrši pregled prijava, utvrđuje ispunjavanje formalnih uvjete iz natječaja te provodi testiranje kandidata. Testiranje kandidata provodi se u dvije faze. Prva faza testiranja sastoji se od pisane provjere znanja a druga faza sastoji se od razgovora (intervju). U prvu fazu testiranja pozivaju se svi kandidati s liste kandidata koji su podnijeli pravovremene i uredne prijave i ispunjavaju formalne uvjete iz natječaja.
U drugu fazu testiranja pozivaju se kandidati koji su ostvarili najbolje rezultate u prvoj fazi.
Svaki dio provjere znanja i sposobnosti u prvoj i drugoj fazi testiranja kandidatu se vrednuje od nula do deset  (0 – 10) bodova. 
Smatra se da je kandidat zadovoljio na testiranju ako za svaki dio provjere znanja (svaku fazu provjere) ostvari najmanje pet (5) bodova. Kandidat koji ne zadovolji na provjeri, odnosno dijelu provedene provjere, ne može sudjelovati u daljnjem postupku.

Kandidat koji ne pristupi testiranju u obje faze neće se smatrati kandidatom u postupku, te će se smatra da je odustao. Nepravovremene i nepotpune prijave neće se razmatrati.

Komisija utvrđuje poznavanje djelokruga rada, zakonskih propisa, interes, ciljeve i motivaciju kandidata bitnih za obavljanje poslova predmetnog radnog mjesta. Nakon prethodno provedene provjere znanja i sposobnosti kandidata Komisija za provedbu natječaja utvrđuje rang-listu kandidata prema ukupnom broju ostvarenih bodova te izrađuje izvješće o provedenom postupku te ga zajedno s rang-listom kandidata dostavlja ravnatelju.

Ravnatelj će Odluku o odabiru kandidata donijeti u roku od 60 dana od isteka roka za podnošenje prijava na natječaj. Ista će biti dostavljena objavom na mrežnim stranicama Uprave za ceste Vukovarsko-srijemske županije https://zuc-vk.hr. Dostava svim kandidatima smatra se izvršenom istekom osmog dana od dana javne objave.

* Uprava za ceste Vukovarsko-srijemske županije zadržava pravo da ne izvrši odabir kandidata kao i pravo na poništenje natječaja u bilo kojem trenutku bez obveze obrazlaganja svoje odluke i bez ikakve odgovornosti prema prijavljenim kandidatima. O navedenom donosi se odluka o poništenju natječaja, koja će biti objavljena na mrežnoj stranici. Dostava se smatra izvršenom istekom osmog dana od dana javne objave. Protiv odluke o poništenju natječaja nije dopušteno podnošenje pravnih lijekova.



IV. PRAVNI IZVORI ZA PRIPREMANJE KANDIDATA ZA TESTIRANJE
Pitanja kojima se testira provjera znanja, sposobnosti i vještina bitnih za obavljanje poslova radnog mjesta na koje se kandidat prima temelje se na sljedećim propisima:
1. Zakon o ustanovama ( „Narodne novine“, br. 76/93, 29/97, 47/99, 35/08, 127/19, 151/22 )
2. Zakon o cestama („Narodne novine“, br. 84/11, 22/13, 54/13, 148/13, 92/14, 110/19, 144/21, 114/22, 114/22, 04/23, 133/23, 156/25)
3. Zakon o gradnji („Narodne novine“, br. 155/25)
4. Zakon o prostornom uređenju („Narodne novine“, br. 155/25)
5. Zakon o sigurnosti prometa na cestama („Narodne novine“, br. 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23, 145/24)
6. Pravilnik o održavanju cesta („Narodne novine“ br. 90/14, 3/21)
7. Zakon o pravu na pristup informacijama ( „Narodne novine“, br. 25/13, 85/15, 69/22 )
8. Uredba o uredskom poslovanju ( „Narodne novine“, br. 75/21 )
9. Statut Uprave za ceste Vukovarsko-srijemske županije ( „Službeni vjesnik“ Vukovarsko-srijemske županije, br. 23/18 - pročišćeni tekst )

V. PRAVILA POSTUPANJA
Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta. Po utvrđivanju identiteta kandidatima će biti podijeljeni testovi s pitanjima. Za vrijeme provjere znanja i sposobnosti nije dopušteno:
- koristiti se bilo kakvom literaturom odnosno bilješkama,
- koristiti mobitel ili druga komunikacijska sredstva,
- napuštati prostoriju u kojoj se provjera odvija,
- razgovarati s ostalim kandidatima niti na bilo koji drugi način remetiti koncentraciju kandidata.
Ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Komisija neće priznati niti ocjenjivati.

VI. MJESTO I VRIJEME ODRŽAVANJA TESTIRANJA
Na mrežnoj stranici ove Uprave za ceste https://zuc-vk.hr objavit će se lista kandidata koji ispunjavaju formalne uvjete iz natječaja, te mjesto i vrijeme održavanja testiranja najmanje pet (5) dana prije dana održavanja provjere.



KOMISIJA ZA PROVEDBU NATJEČAJA

